section_heading: Engleska (2011. – 2013.)
paragraph_text: Uspješan start u seniorskom nogometu mu je omogućio poziv za englesku reprezentaciju do 19 godina za utakmicu protiv Njemačke u veljači 2011. godine. Dana 23. veljače 2012. godine dobiva svoj prvi poziv za uzrast do 21 godine.<ref>  Debitirao je šest dana poslije, u 4:0 pobjedi nad Belgijom, a upisao je i asistenciju za treći pogodak kojega je postigao Henri Lansbury.<ref>   Dana 11. studenog 2012. godine mu je stigao prvi poziv za seniorsku vrstu, koju je vodio Roy Hodgson, za prijateljsku utakmicu protiv Švedske.<ref>   Debitirao je za Englesku ušavši s klupe u 83. minuti utakmice, kada je zamijenio još jednog debitanta, Raheema Sterlinga.<ref>